google/wiki40b huggingface dataset:
José van Dijck

Utdanning og vitenskapelig arbeid

Etter utdanning ved Jacob-Roelandslyceum i Boxtel (1979) og nederlandsk-studier ved Universitetet i Utrecht, tok hun doktorgrad ved University of California i 1992. Hun arbeidet samtidig som frilansjournalist for tidsskriftet Opzij og riksavisen De Volkskrant.
Tilbake i Nederland jobbet hun ved universitetene i Groeningen og Maastricht, før hun ble professor ved Universitetet i Amsterdam i 2001. Etter en periode som dekan ved det humanistiske fakultet i Amsterdam (2008-2011) ble hun utnevnt til president for det kongelige nederlandske akademi for kunst og vitenskap i 2015, fram til juni 2018.
Birkebeinerløpet

Birkebeinerløpet er et terrengløp som er inspirert av skirennet Birkebeinerrennet og som også gjennomføres av samme arrangør. Løpet har blitt gjennomført hvert år siden 1999.
Løpet starter på Sjusjøen langrennsarena og har målgang på Lillehammer mellom Kristins Hall og Håkons Hall. Løypa er 21 km lang og har en høydeforskjell mellom start og mål på 600 meter. Løypa følger ikke den samme løypa som skirennet fra Sjusjøen og ned mot Lillehammer.
Som alternativ til hovedløpet arrangeres også Halvbirken som starter på Sjøsætra omtrent halvveis i hovedløypa. 
Foran løpet i 2009 ble løpstraséen forkortet, og tidligere løypeendringer betyr at det ikke lenger opereres med offisielle løyperekorder. Først og fremst har det vært langrennsløpere, orienteringsløpere og langdistanseløpere som har hevdet seg i Birkebeinerløpet.
Mumbai City (distrikt)

Demografi

Ved folketellingen i 2011 var det 3 145 966 innbyggere i distriktet, mot 3 338 031 i 2001. Den urbane befolkningen utgjør 100,00 % av befolkningen.
Barn i alderen 0 til 6 år utgjorde 8,34 % i 2011 mot 10,18 % i 2001. Antallet jenter i den alderen per tusen gutter er 874 i 2011 mot 922 i 2001.
Oddernes (valgkrets)

Oddernes var en valgkrets i Lister og Mandals amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Oddernes valgte således én representant og én personlig vararepresentant.
Valgkretsen Oddernes bestod av herredene Tveit, Randøsund/Randesund, Oddernes, Søgne, Halsaa og Hartmark/Halse og Harkmark, Greipstad fra 1915 og Mandal med rundt 17 000 innbyggere og 8 000 stemmeberettigede etter innføringen av kvinnelig stemmerett.
The Onion

The Onion er en amerikansk organisasjon som publiserer nyhetssatire i form av et tidsskrift samt på internett.  Tidsskriftet har ukentlig blitt utgitt siden 1988 og parodierer innholdet i en vanlig avis og inneholder både «nyhetsartikler» og «ledere» som skrives i en seriøs stil. Tidsskriftet har ifølge The Onion et opplag på 400 000 eksemplarer.
Juha Mieto

Meritter som langrennsløper

Under OL i Innsbruck i 1976 gikk han på det finske laget som tok stafettgull. Fire år senere, under OL i Lake Placid, tok han tre medaljer. Han fikk sølv på 15 km og 50 km, samt bronse på stafetten. På 15-kilometeren ble Mieto slått med bare ett hundredels sekund på 15 km av Thomas Wassberg. Etter dette ble hundredelene tatt bort som minste måleenhet i langrenn.
Fire år deretter, under OL 1984 i Sarajevo i 1984, var han igjen med på å ta en stafettmedalje for Finland, denne gang bronse. I 1974 ble han tildelt Holmenkollmedaljen.
Mieto vant verdenscupen i langrenn sammenlagt i 1976 og 1980.

Politikerkarriere

I mars 2007 stilte Mieto som kandidat til parlamentsvalget for partiet Centern. Han ble valgt inn i den finske riksdagen med 13 756 stemmer – syvende flest personstemmer.
Raffles Hotel

Historie

Hotellet ble grunnlagt av fire armenske brødre, kalt «Sarkies Brothers» (Martin, Tigran, Aviet, og Arshak Sarkies). De åpnet en 10-roms stor bungalow på Beach Road og Bras Basah Road eid av en arabisk handelsmann ved navn Syed Mohamed Alsagoff den 1. desember 1887. Han moderniserte stedet til det var den mest moderne bygningen i Singapore på den tiden. Lokasjonen til hotellet var opprinnelig ved havet, men stadige utvidelser av landområdene gjør at hotellet i dag ligger ca. 500 meter fra havet. Ingen asiater hadde adgang til å bo som gjester på hotellet før på 1930-tallet. 
Bygningen ble tegnet av arkitekten Regent Alfred John Bidwell av Swan og Maclaren. Den nåværende hovedbygningen ble ferdigstilt i 1899.
Hotellet fortsatte å ekspandere og fikk etterhvert ekstra fløyer, en veranda, ballrom, en bar og billiardrom. Den store depresjonen skapte trøbbel for hotellet og i 1931 ble det satt under administrasjon. Men i 1933, ble hotellet overtatt av den nystartede bedriften Raffles Hotel Ltd.
Da den japanske invasjonen av Singapore startet 15. februar 1942, har det blitt sagt at de japanske soldatene møtte gjestene på hotellet til en siste vals. Under andre verdenskrig ble Raffles omdøpt til Syonan Ryokan (昭南旅館 shōnan ryokan).
Hotellet overlevde andre verdenskrig, tross i de store ødeleggelsene Singapore opplevde og bruken av hotellet som transittmottak for krigsfanger. I 1987 erklærte myndighetene at hotellet skulle få statusen nasjonalmonument. I 1989 gjennomgikk hotellet en renovasjon som kostet tilsammen 160 millioner S$.
Hotellet åpnet igjen 16. september 1991 etter å ha blitt restaurert til sin originale design fra sine fordums dager i 1915. Det fikk da nye rom og shopping arkade i samme stil.
16. september 2007 feiret hotellet 120-årsdag med minister mentor Lee Kuan Yew tilstede. Han feiret 84 år på samme dag.
8. april 2010 annonserte The Straits Times at det statlige fondet i Qatar hadde kjøpt hotellet for 275 millioner $ (S$384 millioner). I tillegg til å ta over Raffles Hotel, ville de investere 467 millioner $ i Fairmont Raffles i bytte mot 40% av luksushotellkjeden.
Hotellet inneholder også Raffles Hotel Museum som viser hotellets mektige historie. Museet ble satt istand etter et søk av en PR konsulent. Folk fra hele verden sendte inn sine bilder og historier fra sine opphold på hotellet, i tillegg til gamle menyer, postkort og andre rariteter. Disse er nå utstilt sammen med bilder av kjente personer som har bodd på hotellet.
Charles F. Butler

Charles F. Butler var en amerikansk dikter som er kjent for å ha skrevet sangen «Da Jesus satte sjelen fri» (eng:«Since Christ My Soul From Sin Set Free»). Den ble først utgitt i boken The Chours of Praise i 1898, og har siden blitt en mye brukt sang, som også er å finne i Norsk Salmebok og Norsk salmebok 2013.
Brukerklagenemnda for elektronisk kommunikasjon

Brukerklagenemnda for elektronisk kommunikasjon er en norsk halvoffentlig instans som representerer Forbrukerrådet og private leverandører av telekommunikasjonstjenester. Den har til oppgave å behandle tvister mellom brukere og tilbydere av tjenestene. Nemnda ble opprettet 1. februar 2006 etter avtale mellom bransjen og offentlige myndigheter i samsvar med EUs direktiv om universelle tjenester og forbrukerrettigheter art. 34. Nemndas arbeide er grunnet i Ekomlovens § 11 -5 og ekomforskriften § 10-1 og 10-1a. Fra 15. januar 2008 ble alle tilbydere pliktige å la nemnda behandle tvister. Den behandler klager på forhold som er oppstått etter 1. februar 2006 fra privatpersoner og småbedrifter med opptil ti ansatte.

Styre og sekretariat

Styret i Brukerklagenemnda har tilsammen syv representanter og ledes av Kristin Brouwer Bergfjord. I tillegg har nemnda et sekretæriat med tre ansatte som ledes av Aneta Duric.
Det finnes tilsvarende nemnder i mange europeiske land. I Danmark finnes Teleankenævnet.
Henderson (Texas)

Henderson er en by i den amerikanske delstaten Texas med et areal på 31,1 km² og folkemengde på 11.273 innbyggere (2000). Henderson er administrativt sete i Rusk County. Byen er oppkalt etter James Pinckney Henderson.
Dyse

Brennstoffdyse

Brennstoffdyse brukes for å få sprøytet brennstoffet inn i en sylinder i en tåket form. Denne tåkete formen gjør det lettere antennelig og sprer seg ut i hele brennkammeret slik at vi får en god forbrenning. Dysen sitter i toppen på en dieselmotor og er utsatt for høye temperaturer, derfor har dysen egen kjøling. Dysen er satt opp slik at den åpner på et angitt trykk dette er som regel over 150 bar og det er brennstoffpumpen som lager dette trykket, dette trykket reguleres av en fjær som er strukket opp til det trykket man trenger.
Åpningstidene er regulert fra brennstoffpumpen som er styrt fra kamakselen til motoren.

Andre typer dyser

Dyser til malingpistoler er der bare for og åpne på et visst trykk og skal lage en stråle slik at man får en fin malingstråle.
Paschalis I

Paschalis I (født i Roma, død 11. februar 824 i Roma) var pave fra 25. januar 817 til sin død. Han æres som helgen i den katolske kirke med festdag den 14. mai.

Bakgrunn

Pascale Massimi ble født som sønn til en Bonosus og Theodora. Han inntrådte i kirkens tjeneste i unge år, og ble opptatt ved Lateranpalasset der han fikk undervisning. Pave Leo III utnevnte ham til abbed i klosteret Santo Stefano Rotondo i Roma, og der tok han imot pilegrimer som valfartet til Roma.

Pave

Ved Stefan IVs død ble han enstemmig valgt til dennes etterfølger. Følgende dag ble han konsekrert og kronet.
Han gjorde en stor innsats for munkevesenet og helgenkult. Hans historiske betydning bygger på at pavedømmet med ham innledet kampen for å frigjøre seg fra avhengigheten av den verdslige makt, som da ble utøvet av frankerne. I en traktat med Ludvig den fromme, den såkalte pactum Ludovicianum i 817, klarte han å vinne anerkjennelse av pavens suverenitet i Kirkestaten og andre rettigheter, om nå dokumentet i viktige deler imidlertid skulle være en senere forfalskning. Ludvig gjorde imidlertid snart igjen den frankiske overhøyheten over paven gjeldende. I 823 ble pave Paschalis nødt til å fri seg ved edsavleggelse fra en undersøkelse om et mord som var blitt begått i det pavelige palass. 
Under Paschalis pontifikat ble den nordiske misjon påbegynt, ved at han utpekte erkebiskop Ebo av Reims til pavelig legat til de nordiske riker. 
Billedstriden brøt igjen ut under hans pontifikat med fornyet styrke, og ikonoklastene forsøkte forgjeves å vinne over paven til sin side. Ved hjelp av dem som på grunn av billedstriden ble tvunget i landsflukt og derfor søkte seg til Roma, kunne paven reise, restaurere, og sette i stand flere kirker og klostre. Blant annet totalrenoverte han Santa Prassede, Santa Cecilia in Trastevere, og Santa Maria in Domnica. De mange mosaikkene i basilikaene fra denne tid vitner om Romas stillingstagen i denne billedstrid.
I Peterskirken lot han oppføre altere og kapeller, dit han lot føre relikvier fra katakombene. I Liber Pontificalis gjengis hvordan han påtraff sankta Cecilias relikvier. Koret i Santa Maria Maggiore ble forbedret.
Paschalis I er begravd i kirken Santa Prassede i Roma, der han hadde latt oppføre mosaikken Episcopa Theodora som forestiller hans mor.
Sulfonat

Et sulfonat er funksjonell gruppe som inneholder ionet -S(=O)₂-O⁻. Den generelle formelen er R-SO₂O⁻, hvor R er en organisk gruppe. Sulfonater er salter av sulfonsyrer og er generelt svake baser.
Blåskjeggtanagar

Utbredelse

Den forekommer i Colombia og Ecuador.
Tetriseffekten

Andre eksempler

Tetriseffekten kan forekomme ved andre videospill, med enhver forlenget visuell oppgave, som å klassifisere celler under mikroskopet, sying, plukke eller sortere frukt, snu burgere, kjøre lange distanser eller spille brettspill som sjakk eller go, og med andre sansesystemer. For eksempel er det normalt at en fengende melodi setter seg fast i en persons sinn. I propriosepsjon, en person som nylig gikk i land etter å ha tilbrakt lengre tid til sjøs, kan gå med en ufrivillig vuggende bevegelse, siden han har blitt innstilt på skipets bevegelser. IT-programmerere og -utviklere har noen ganger liknende opplevelser, og rapporterer at de drømmer om koder når de sover, og kommer tilbake til jobben neste dag og føler som om de aldri dro derfra.

Sted i minnet

Stickgold et al. (2000) har foreslått at Tetrisbilder er en separat form for hukommelse. Dette er fra deres forskning hvor de viste folk med Anterograde amnesia, (en manglende evne til å lage nye minner etter en opplevelser), rapporterte å ha drømmer om fallende former etter å ha spilt Tetris om dagen, selv om de ikke kunne huske å ha spilt i det hele tatt.  En nylig Oxford studie (2009) foreslår at Tetrislignende videospill kan hjelpe til med å forhindre utvikling av traumatiske minner. Hvis videospillbehandlingen igangsettes like etter den traumatiske opplevelsen, er beskjeftigelsen med Tetris former nok til å forhindre videredannelse av mentale bilder fra den traumatiske opplevelsen, dermed forhindres nøyaktigheten, intensiteten og hyppigheten av traumatiske påminnelser (visuelle flashbacks). "Vi foreslår at det spesielt griper inn med hvordan sansede minner er lagt ned i perioden etter trauma og dermed reduserer antall av tilbakeblikk som blir opplevd siden," summerer Dr. Emily Holmes, som ledet studien.

Historikken bak uttrykket

Ifølge Earling (1996), er en av de første referansene til uttrykket gjort av Garth Kidd i februar, 1996. Kidd forklarer "etter-bilder av videospillet i opptil en dag etterpå" og "en tendens til å identifisere alt ved verden som å være bygd opp av fire kvadrater og forsøker å finne 'hvor det passer inn'". Kidd gir opprinnelsen av uttrykket til computer-spillere fra Adelaide, Australia. Den første forklaringen av fenomenet er i introduksjonen til Neil Gaimans SF poem Virus (1987) i Digital Dreams.

L'effet Tetris

Effet Tetris (fransk: Tetris effekt) har et liknende navn, men er et helt annet fenomen funnet i evolusjonær AI systemer relatert til konseptet: bundet rasjonalitet. I spillet Tetris må spilleren ha to ting i fokus: valget av en optimal plassering av den nye brikken og muligheten til å manipulere denne brikken innen tiden som er gitt. effet Tetris er da effekten hvor en rask, men upresis handling er bedre enn å kalkulere en optimal rute hvor en kalkulasjon ikke ville blitt gjort i innen tidsgrensen. Dette sammenholdes med en observasjon: evolusjonære systemer finner ofte lokale heller enn globale optimaler.
Ali Maâloul

Landslaget

Han ble tatt ut i Tunisias tropp til VM i fotball 2018 i Russland.
Molihua

Molihua eller Mo Li Hua (kinesisk: 茉莉花, pinyin: Mòlìhuā el. Mòlihuā, «Sjasminblomst») er en populær kinesisk folkesang. Over tid har den fått variasjoner både i tekst og melodi, og er populær både innen og utenfor Kina.
Den ble til under Qianlong-keiserens tid i Qing-dynastiet. Det er flere regionale versjoner av sangen; de to mest kjente er fra provinsene Jiangsu og Zhejiang.
Én versjon av sangen beskriver skikken å skjenke sjasminblomster, noe som er vanlig rundt Yangtzeflodens utløp. En annen og lengre versjon beskriver frykten for å plukke sjasminblomster. Sangen er blitt spilt til gamle klingende metallbjeller (bianzhong) og moderne jadeklokker. Den går i den femtoneskala som var blitt populær i Kina og i store deler av Asia. Melodien er av xiaodiao-type («korte toner»), populær i kinesiske byområder. I 1804 mente den britiske diplomaten sir John Barrow at melodien måtte være en av de mest populære i Kina.
Sangen ble den første kinesiske sang som ble vel kjent utenfor Kinas grenser. I 1896 ble sangen midlertidig benyttet av Qing-styrets diplomater i Europa som kinesisk nasjonalsang. Temaet er også blitt velkjent i Vesten fordi det er benyttet av Giacomo Puccini i operaen Turandot (1926). I 1982 ble den oppført på en UNESCO-liste over anbefalte sanger. Da Kina overtok styringen over Macao og Hongkong, i 1999 og 1997, ble den spilt under overdragelsesseremoniene. Det var etter ønske av Kinas leder Jiang Zemin at den da ble fremført i Hongkong.

Tradisjonell kinesisk

好一朵美麗的茉莉花

好一朵美麗的茉莉花

芬芳美麗滿枝椏

又香又白人人誇

讓我來將你摘下

送給別人家

茉莉花呀茉莉花

Forenklet kinesisk

好一朵美丽的茉莉花

好一朵美丽的茉莉花

芬芳美丽满枝桠

又香又白人人夸

让我来将你摘下

送给别人家

茉莉花呀茉莉花

Hanyu Pinyin

hǎo yī duǒ mĕi lì de mò li huā

hăo yī duŏ mĕi lì de mò li huā

fēn fāng měi lì mǎn zhī yā

yòu xiāng yòu bái rén rén kuā

ràng wǒ lái jiāng nǐ zhāi xià

sòng gěi bié rén jiā

mò li huā ya mò li huā

Mo Li Hua (oversettelse)

What a beautiful jasmine flower

What a beautiful jasmine flower

Sweet-smelling, beautiful, stems full of buds

Fragrant and white, everyone praises

Let me pluck you down

Give to someone's family

Jasmine flower, oh jasmine flower

Poetisk oversettelse

Flower of jasmine, so fair!

Flower of jasmine, so fair!

Budding and blooming here and there,

Pure and fragrant all declare.

Let me take you with tender care,

Your sweetness for all to share.

Jasmine fair, oh jasmine fair.

Blandingsversjon

Hǎo yī duǒ měi lì di mò li huā

Hǎo yī duǒ měi lì di mò li huā

Fragrant flowers filled the air,

Beautiful blossoms everywhere

Choose a blossom white and pure

Give to the one that you adore

Mò li huā, yā, mò li huā.
Bakpå-lente ting

Bakpå-lente ting er et musikkalbum med Torolf Nordbø, utgitt i 2007.
Marianus Scotus

Liv og virke

Han ble utdannet av en bestemt Tigernach, og etter at han ble munk i 1052 reiste han over til kontinentet i Tyskland i 1056 og for resten av livet tilbrakte han var han ved klostret St Martin i Köln og ved Fulda-klosteret, og deretter ved Mainz hvor han døde den 22. desember 1082 (eller året etter). Han ble gravlagt i katedralen i Mainz.
Marianus skrev en Chronicon med den hensikt at det skulle være en universalhistorie fra jordens skapelse og til 1082. Chronicon var svært populære i middelalderen og i England var de i stor utstrekning benyttet av Florence av Worcester og andre skribenter. Den ble første gang trykket i Basel i 1559 og har blitt redigert med en innledning av Georg Waitz for Monumenta Germaniae Historica, Scriptores (Bd. v). Se også Wilhelm Wattenbach: Deutschlands Geschichtsquellen (Bd. ii., 1894).
Jeg – en maskin

Jeg – en maskin er en science fiction-antologi redigert av Bing & Bringsværd og utgitt som nummer 183 av Lanterne-bøkene under vignetten Lanterne science fiction av Gyldendal Norsk Forlag i 1973. Tema for antologien er forholdet mellom menneske, maskin og samfunn. Redaktørene har selv oversatt alle novellene fra engelsk, med unntak av Stanislaw Lems novelle som er oversatt via tysk fra polsk og Gunnar Forneheds som er oversatt fra svensk. Peter Haars har laget omslaget.
Romanisering av arabisk

For romanisering av arabisk finnes det forskjellige fremgangsmåter, som på ulikt vis håndterer problemene ved å skrive ned skriftlig og muntlig arabisk ved hjelp av det latinske alfabet. De bruker også ulike symboler for de arabiske fonemene som ikke finnes i europeiske språk.
Romanisering kalles ofte translitterasjon, men dette er ikke helt teknisk korrekt, siden de fleste systemer for romanisering av arabisk tar hensyn til bokstavenes uttale, og dermed er en form for transkripsjonssystemer.
Lasaeola tristis

Utseende

Lasaeola tristis er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Lasaeola tristis lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.
Linje L (New Yorks undergrunnsbane)

Linje L (L 14th Street–Canarsie Local) er en undergrunnslinje ved New Yorks undergrunnsbane. Den har fargen grå på rutekart. Linjen betjener 24 stasjoner mellom 8th Avenue på Manhattan til Canarsie – Rockaway Parkway i Brooklyn.
Avdelt hertug

Avdelt hertug eller avdelt herre var en medhertug i Sønderjylland og Holsten med begrensede rettigheter. En avdelt herre var underlagt hertugdømmenes fellesregjering og stendermøtets beslutninger.
Da Hans den yngre i 1564 fikk overlatt den kongelige del av hertugdømmene Sønderjylland og Holsten, nektet stenderne å hylle og anerkjenne Hans som regjerende hertug. De synes at tre regjerende hertuger – Frederik II, Hans den eldre og Adolf av Gottrop – var mere enn nok. Det innebar, at selv om Hans hadde tittelen hertug, kunne han i motsetning til sine medhertuger ikke delta i den politiske, finansielle eller militære styring av hertugdømmene. Han ble dermed den første avdelte herre, for å markere hans fjernere forbindelser til hertugdømmet avdelt av de eldre linjer.
Ved Hans den yngres død i 1622 ble hans hertugdømme ytterligere oppdelt i fem nye minihertugdømmer Ærø, Nordborg, Glücksborg, Pløn og Sønderborg og fordelt mellom fem av sønnene hans. Disse ble også regnet som avdelte hertuger uten plass i fellesregjeringen. De fem nye hertugdømmer var for små til å bli delt ytterligere, så med neste generasjon oppsto en ny form form for hertuger som historikerne kaller tiltulære hertuger. De arvet ikke jord, og ble derfor kun hertuger av tittel.
Europacupen på 10 000 meter 2017

Europacupen på 10 000 meter 2017 ble arrangert 10. juni 2017, i Minsk i Hviterussland. Dette var det 21. Europacupen på 10 000 meter som ble arrangert.
Belgias herrelandslag i ishockey

Belgias herrelandslag i ishockey representerer Belgia i ishockey for herrer.  
Den første kampen ble spilt den 10. januar 1910, i EM i 1910 i Montreux, der man vant 2-0 mot Sveits.
Tidligere tilhørte Belgia europaeliten, og vant blant annet EM i 1913, men etter 2. verdenskrig har Belgia holdt seg i de lavere divisjoneneholde.
OpenMP

Historikk

OpenMP er definert av en gruppe større maskinvare- og programvareselskaper. The OpenMP Architecture Review Board (ARB) publiserte spesifikasjonen OpenMP for Fortran 1.0 i oktober 1997. I oktober 1998 fulgte OpenMP for C/C++ 1.0. OpenMP for Fortran 2.0 fulgte i 2000, og OpenMP for C/C++ 2.0 i 2002. Versjon 2.5 er en kombinert spesifikasjon for C/C++/Fortran, som ble utgitt i 2005. Den nåværende versjon, OpenMP 3.0, ble utgitt i mai 2008.
Badminton under de internasjonale øylekene 2017

Badminton under de internasjonale øylekene 2017 ble arrangert fra 25. til 30. juni 2017, i Rackethallen i Visby på Gotland.
Danmarks statsgjeld

Danmarks statsgjeld er den nominelle verdi av den danske stats innenlandske og utenlandske gjeld fratrukket dens innestående i Danmarks Nationalbank (sentralbanken) og aktiva i tre statlige fond.

Oljekrisen i 1973

I 1950-årene og 1960-årene var Danmarks statsgjeld av beskjeden størrelse. Den 16. oktober 1973 da de arabiske medlemmene av OPEC – OAPEC – vedtok å redusere produksjonen av olje som reaksjon på luftbroen med forsyninger til Israel under Jom kippur-krigen, fikk det stor betydning for Danmarks gjeldsforhold de neste tre tiårene. Den resulterende oljekrisen forårsaket store prisstigninger på olje og mange andre råvarer. Virksomheter bukket under og arbeidsløsheten vokste. Regjeringer over hele verden begynte å ta opp lån for å motvirke krisen. 
Også Danmarks statsgjeld skjøt i været i et tidligere usett tempo, fra ni milliarder danske kroner i 1974 til 248 milliarder ved VCQM-regjeringens tiltreden 10. september 1982. I 1997 var den på 600 milliarder, tilsvarende 115 000 kroner pr. innbygger. I 2007 var den blitt redusert til 246 milliarder - 45 000 kroner pr. innbygger - etter en årrekke  med store olje- og skatteinntekter og en konsekvent anvendelse av statens årlige overskudd til reduksjon av gjelden. 2008 ble siste år med overskudd, med et overskudd på 60 milliarder .

2009 – 2011: Statsgjelden økes

I 2009 gikk den danske stat med underskudd for første gang siden 1996 og statsgjelden vokste til ca. 334 milliarder danske kroner, tilsvarende 20 prosent av BNP. Finansloven for 2010 opererer med et underskudd som ytterligere vil øke statsgjelden til ca. 25 prosent av BNP. Dette innebærer et netto finansieringsbehov på henholdsvis 132 milliarder kroner og 109,5 milliarder kroner og representerer en fordobling av Danmarks statsgjeld på to år.
Science and Fiction

Science and Fiction er et musikkalbum med Jester, utgitt i 1998. Dette er hans første plate som soloartist.